Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 424/13/8803	Košice II, 28.11.2013
EEČ : 2-64-383-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	V trestnej veci proti obvinenému ml. XXXXX pre prečin krádeže podľa § 212 ods. 2 písm. f, Trestného zákona na tom skutkovom základe, že 
- dňa 12.10.2012 asi o 14.00 hod v Košiciach na XXXXX 1/3 z predajne potravín odcudzil fľašu vína zn. Muškát v hodnote 03,50.-€, a to tak , že počas toho ako XXXXX kupoval cigarety, on z predajného pultu zobral fľašu, strčil ju do vrecka nohavíc a z obchodu vyšiel bez zaplatenia, čím takto pre poškodeného  XXXXX spôsobil škodu vo výške 3.50.-€ a skutku sa dopustil hoci bol rozhodnutím XXXXX sp. zn.: XXXXX právoplatným dňa 18.09.2012 postihnutý uložením pokuty vo výške 100.-€. 

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Uznesením policajného orgánu PZ Obvodného oddelenia XXXXX sp. zn.: XXXXX zo dňa 26.06.2013 je obvinený stíhaný pre trestný čin krádeže podľa § 212 ods. 2 písm. f/ Tr. zák. , ktorý mal spáchať tak, ako je to uvedené vo výrokovej časti tohto uznesenia.

Policajný orgán po ukončení prípravného konania predložil prokurátorovi zhromaždený spisový materiál s návrhom na podanie obžaloby.

Preskúmaním predloženého spisu som zistila, že obvinený XXXXX bol rozsudkom OS XXXXX XXXXX sp. zn. XXXXX právoplatným dňa 10.10.2012 uznaný vinným zo zločinu lúpeže podľa § 20, 188 ods. 1, ods. 2 písm. d Trestného zákona a bol mu uložený nepodmienečný trest odňatia slobody v trvaní 4 rokov 7 mesiacov v NVÚ pre mladistvých, uložený trest je súhrnný.

Podľa § 215 ods. 2 písm. a Trestného  poriadku prokurátor môže zastaviť  trestné stíhanie, ak je trest , ku ktorému  môže trestné stíhanie viesť, celkom bez významu popri treste, ktorý bol obvinenému pre iný trestný čin už právoplatne uložený.

Pre prečin krádeže podľa § 212 ods. 2 Trestného zákona je možné páchateľovi uložiť trest odňatia slobody až na dva roky. 

Vzhľadom k vyššie uvedeným skutočnostiam, mám za to, že už uložený nepodmienečný trest odňatia slobody, ktorý  obvinený v súčasnosti vykonáva, bude dostatočný na splnenie účelu trestu tak, ako to má na zreteli ustanovenie § 34 ods. 1 Trestného zákona. 

Preto som rozhodla tak, ako je to vo výrokovej časti tohto uznesenia uvedené. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Eva Bernátová
prokurátorka